turjo4nis/wikipedia-bn-dump-20250701 huggingface dataset:
হাসিবুর রহমান স্বপন

হাসিবুর রহমান স্বপন (১৬ জুন ১৯৫৬ — ২ সেপ্টেম্বর ২০২১) বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধা যিনি সিরাজগঞ্জ-৬ আসনের সংসদ সদস্য ছিলেন।

প্রাথমিক জীবন 
হাসিবুর রহমান স্বপনের জন্ম ১৬ জুন ১৯৫৬ পৈতৃক বাড়ি সিরাজগঞ্জ জেলার শাহজাদপুর উপজেলার দ্বারিয়াপুর গ্রামে।

রাজনৈতিক জীবন 
হাসিবুর রহমান স্বপন ১৯৬৯ সালে গণঅভ্যুত্থান ও ১৯৭১ সালের মুক্তিযুদ্ধে সক্রিয় অংশ নেন। তিনি প্রথম রাজনৈতিক জীবনে ইউনিয়ন পরিষদ চেয়ারম্যান ছিলেন। এরপর ছিলেন শাহজাদপুর পৌরসভার মেয়র।

বাংলাদেশ জাতীয়তাবাদী দলের সাথে সম্পৃক্ত ছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে তৎকালীন সিরাজগঞ্জ-৭ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে দল থেকে পদত্যাগ করে বাংলাদেশ আওয়ামী লীগে যোগ দিয়ে তিনি ১৯৯৮ সালে সংসদ সদস্য পদ হারান। ১৯৯৮ থেকে ২০০১ সাল পর্যন্ত তিনি শিল্প-উপমন্ত্রী হিসেবে দায়িত্ব পালন করেন।

২০০৮ সালে আওয়ামী লীগ ক্ষমতায় এলে আওয়ামী লীগের মনোনয়নে উপজেলা চেয়ারম্যানের দায়িত্ব পালন করেন।

তিনি ২০১৪ সালের দশম ও ২০১৮ সালের একদশ জাতীয় সংসদ নির্বাচনে বাংলাদেশ আওয়ামী লীগের হিসেবে সিরাজগঞ্জ-৬ আসন থেকে সংসদ সদস্য নির্বাচিত হন।

তিনি শাহজাদপুর উপজেলা আওয়ামীলীগের সভাপতি ছিলেন।

সমালোচনা 
হাসিবুর রহমান স্বপনের বিরুদ্ধে জাল স্বাক্ষরে অর্পিত সম্পত্তি প্রত্যর্পণ সংক্রান্ত প্রতারণার অভিযোগে ২৫ জুলাই ২০১৮ সালে মামলা দায়ের করা হয়েছিলো। ৩ নভেম্বর ২০২০ সালে এ মামলায় তিনি  শাহজাদপুর চৌকি আদালত থেকে খালাস পান।

মৃত্যু 
স্বপন ২ সেপ্টেম্বর ২০২১ সালে করোনা ভাইরাসে আক্রান্ত হয়ে তুরস্কের একটি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৫৬-এ জন্ম
২০২১-এ মৃত্যু
সিরাজগঞ্জ জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
বাংলাদেশে কোভিড-১৯ বৈশ্বিক মহামারীতে মৃত্যু
বাংলাদেশের স্বাধীনতা যুদ্ধে জড়িত ব্যক্তি
১৯৫৪-এ জন্ম
সিরাজগঞ্জ জেলার ব্যক্তি
বাংলাদেশ জাতীয়তাবাদী দলের রাজনীতিবিদ
শামসুল হক টুকু

শামসুল হক টুকু (জন্ম: ৩১ মে ১৯৪৮) একজন বাংলাদেশী রাজনীতিবিদ, জাতীয় সংসদের ডেপুটি স্পিকার ও পাবনা-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও শিক্ষাজীবন
শামসুল হক টুকুর পৈতৃক বাড়ি পাবনা জেলার বেড়া উপজেলার বৃশালিখা গ্রামে। তিনি ব্যবসায় বিষয়ে স্নাতকোত্তর এবং এল.এল.বি. ডিগ্রি অর্জন করেছেন।

কর্মজীবন
পেশায় আইনজীবী শামসুল হক টুকু রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় মতো সংসদ সদস্য নির্বাচিত হয়েছেন।

তিনি ২০০৯ ও ২০১৪ এবং ২০১৮ সালে বাংলাদেশ আওয়ামী লীগের প্রার্থী হয়ে পাবনা-১ আসন থেকে সংসদ সদস্য নির্বাচিত হন। 

বিদ্যুৎ জ্বালানি প্রতিমন্ত্রী ও স্বরাষ্ট্র প্রতিমন্ত্রীর দায়িত্ব পালন করেছেন তিনি।

২০২২ সালের ২৮ আগষ্ট তিনি ১১ জাতীয় সংসদের ডেপুটি স্পিকার হিসেবে দায়িত্ব গ্রহণ করেন। 

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৪৮-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার দ্বিতীয় মন্ত্রিসভার সদস্য
নবম জাতীয় সংসদ সদস্য
জাতীয় সংসদের ডেপুটি স্পিকার
২০শ শতাব্দীর বাংলাদেশী আইনজীবী
বাংলাদেশ আওয়ামী লীগের রাজনীতিবিদ
বাংলাদেশের স্বরাষ্ট্রমন্ত্রী
খন্দকার আজিজুল হক আরজু

খন্দকার আজিজুল হক আরজু (জন্ম: ৭ এপ্রিল ১৯৫৮) বাংলাদেশের ৬৯, পাবনা-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।

জন্ম ও প্রারম্ভিক জীবন
আজিজুল হক আরজু পাবনা জেলার বেড়া উপজেলার পুরানভারেঙ্গা ইউনিয়নের লক্ষ্মীপুর গ্রামে জন্মগ্রহণ করেন। যমুনা নদীর ভাঙনে তার পৈতৃক বাড়ি বিলীন হয়ে গেলে, পরে জাতসাখিনী ইউনিয়নের রাজনারায়ণপুর গ্রামে নতুন বসতভিটা তৈরি করেন। তার বাবার নাম খন্দকার জনাব আলী ও মায়ের নাম সৈয়দা মাহফুজুন্নাহার বেগম। পাঁচ ভাই ও তিন বোনের মধ্যে তিনি হলেন সপ্তম।

শিক্ষাজীবন
আজিজুল হক নাটিয়াবাড়ি প্রি-প্রাইমারি স্কুল থেকে প্রাথমিক শিক্ষা লাভ করেন। ১৯৭৩ সালে ধোবাখোলা করোনেশন উচ্চ বিদ্যালয় থেকে মেট্রিক এবং ঢাকা কলেজ থেকে ১৯৭৫ সালে উচ্চ মাধ্যমিক পাশ করেন। ১৯৮০ সালে ঢাকা বিশ্ববিদ্যালয়ের ব্যবস্থাপনায় স্নাতক (সম্মান) এবং ১৯৮১ সালে স্নাতকোত্তর ডিগ্রি অর্জন করেন।

কর্মজীবন
পেশায় ব্যবসায়ী আজিজুল হক আরজু রাজনীতির সঙ্গে সক্রিয় ভাবে যুক্ত আছেন। তিনি বেড়া উপজেলা পরিষদের চেয়ারম্যান ছিলেন। ২০১৪ সালে তিনি পাবনা-২ আসন থেকে প্রথমবারের মতো বিনা প্রতিদ্বন্দ্বিতায় সংসদ সদস্য নির্বাচিত হন।

বিতর্ক 
২০২৩ সালে ধর্ষণ মামলায় পাবনা-২ আসনের সাবেক সংসদ সদস্য খন্দকার আজিজুল হক আরজু ওরফে ফারুককে কারাগারে পাঠানোর আদেশ দেয় আদালত। পরে ১৩ মার্চ ভুক্তভোগীকে ভরণপোষণ বাবদ ৫০ লাখ টাকা দেয়া এবং তাকে বিয়ে করার শর্তে তাকে জামিন দেয় আদালত।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৫৮-এ জন্ম
জীবিত ব্যক্তি
দশম জাতীয় সংসদ সদস্য
পাবনা জেলার ব্যক্তি
বাংলাদেশ আওয়ামী লীগের রাজনীতিবিদ
ঢাকা কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
সমকামী উভকামী ও রুপান্তরকামীদের ২০০১ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"

পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০১ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।

ঘটনাক্রম
 যুক্তরাষ্ট্রীয় রাজ্য মারিল্যাণ্ড, প্রাইভেট সেক্টরে যৌন অভিমুখিতার জন্য বৈষম্য করা নিষিদ্ধ করে।
 ইন্ডিয়ানা সরকার ফ্রাঙ্ক অ-বানন পাবলিক সেক্টরে যৌন অভিমুখিতার জন্য বৈষম্য করাকে প্রাদেশিক আইন জারী করে নিষিদ্ধ করে।

জানুয়ারী 
 ২৬– ইতালী সমকামী এবং উভকামী পুরুষের রক্ত দানের উপর যে নিষেধাজ্ঞা ছিল; তা প্রত্যাহার করে।

এপ্রিল
 ১ – প্রথম রাষ্ট্র হিসাবে নেদারল্যান্ডে, সমলিঙ্গে বিবাহের আইন পাস হয়।
 ২০ – চীনের মনস্তাত্ত্বিক সংগঠন সমকামিতা কোনোরুপ অসুখ নয় বলে ঘোষণা করে। মানসিক সংকুলানের নতুন সংজ্ঞায়নে সমকামিতাকে মানসিক অসুস্থতার তালিকা থেকে বাদ দেওয়া হয়।

জুলাই 
 ১৭ - যুক্তরাষ্ট্রের রাজ্য রোড আইল্যান্ড প্রাইভেট সেক্টরে যৌন অভিমুখিতার জন্য বৈষম্য করা নিষিদ্ধ করে।
 ২৩ – আটজোড়া ব্রিটিশ কলম্বিয়ার সমকামী দম্পতি ব্রিটিশ কলম্বিয়ার উচ্চ আদালতে একটি পিটিশন দাখিল করেন। তাদের পিটিশনে বলা হয় বিবাহের সংজ্ঞা হিসেবে আছে; শুধুমাত্র নারী এবং পুরুষ জুটি আবদ্ধ থাকতে পারবে-  যা অসংবিধানিক। এটা পরিবর্তন করা উচিত।

আগস্ট
 ১ – জার্মানীতে দুইজন নাগরিকের একসাথে বাস করতে পারবে; এমর্মে বিল পাস হয়।

সেপ্টেম্বর
 ৫ – প্রথম সমকামী দম্পতি গ্রেটার লন্ডন অথোরীটির দাম্পত্য রেজিস্ট্রেশনে রেজিস্ট্রি করেন। এই রেজিস্ট্রেশনের ফলে দুইজন মানুষ তারা সমকামী বা বিষম কামী যাইহোক না কেন, আইনত দম্পতি হিসেবেই গৃহীত হবেন।

নভেম্বর
 ১৩ – যুক্তরাষ্ট্রে ফোর্ট উইলিয়াম, ইন্ডিয়ানার সিটি কাউন্সিল যৌন বৈষম্য বিরোধী প্রাদেশিক আইন জারী করেন।

আরও দেখুন

এলজিবিটি ইতিহাসের কালসীমা 
দেশ বা অঞ্চল অনুযায়ী সমকামী অধিকার 
এলজিবিটি সামাজিক আন্দোলন

তথ্যসূত্র

বছর অনুযায়ী এলজিবিটিকিউ অধিকার
কিউবানা ডি এভিয়েশন ফ্লাইট ৯৭২

কিউবানা ডি এভিয়েশন ফ্লাইট ৯৭২ (সিইউ৯৭২/সিইউবি৯৭২) হল কিউবার হাভানার জোসে মার্টি আন্তর্জাতিক বিমানবন্দর থেকে কিউবার, হুগুইনের  ফ্রাঙ্ক পাইস বিমানবন্দরের মধ্যে নির্ধারিত অন্তর্দেশীয় উড়ান। ১৭ মে, ২০১৮ সালে, ৩৯ বছর বয়েসী বোয়িং ৭৩৭-১১৫ অ্যাড হাভানা শহর থেকে কিছুটা পথ চলার পর শহরের কেন্দ্র থেকে  ১৯  কিলোমিটার (১২ মাইল) দূরে সান্তিয়াগো ডি লাস ভেগাস  কাছাকাছি পৌঁছানোর পর বিমানটি দুর্ঘটনার কবলে পড়ে।  বিমানের মধ্যে ১১২ জন মারা যান এবং এক যাত্রী গুরুতর আহত হন।  প্রাথমিকভাবে চারজন বেঁচে ছিল, কিন্তু তাদের তিনজন পরে হাসপাতালে মারা যান। বেশিরভাগ মৃত্য ব্যক্তি ছিল কিউবান।

দুর্ঘটনার পর শীঘ্রই বিশিষ্ট কর্মকর্তারা দুর্ঘটনার স্থান পরিদর্শন করেন, পরে শোকের জন্য একটি কল এবং অর্ধনমীত করা হয় দেশের জাতীয় পতাকা। মার্কিন যুক্তরাষ্ট্র কিউবান কর্তৃপক্ষের দুর্ঘটনার তদন্ত করতে সাহায্য করেছে; দুর্ঘটনার তদন্তের এই প্রস্তাবটি গ্রহণ করা হয়েছিল, [উদ্ধৃতি প্রয়োজন] এবং তদন্ত চলছে।

বিমান

উড়োজাহাজটি ছিল  বোয়িং ৭৩৭ -১১৫ অ্যাড উড়োজাহাজ, এবং এটি মেক্সিকান শর্ট্টার গ্লোবাল এয়ার (এরিলিনিয়াস ডামোজ, এসএ ডি। ডি। ভি।) দ্বারা পরিচালিত, কিউবানা ডি এভিয়েশন-এর পক্ষ থেকে হাভানা থেকে হলুঙ্গিতে নির্ধারিত অন্তর্দেশীয় উড়ান।  বিমানটির উদ্বোধনী উড়ান ছিল জুলাই ১৯৭৯ সাল,  এবং বিভিন্ন বিমান সংস্থার মালিকানাধীন পরে এটি জুলাই ২০১১ সালে গ্লোবাল এয়ারে  কাছে এসেছিল, যা বিমানটির যাত্রা শুরু করে কিউবানা ডি এভিয়েশের মধ্যমে ২০১৮ সালে।

গ্লোবাল এয়ারের একটি বিবৃতিতে বলা হয় যে তার বিমান নভেম্বর ২০১৭ সালের মেক্সিকান সরকারের পরিদর্শনের পাশাপাশি এটি বিমান চালানোর এবং লিজের অনুমোদনের সাথে যুক্ত ছিল।

দুর্ঘটনা

প্রতিক্রিয়া
রাষ্ট্রপতি মিগুয়েল ডিয়াজ-ক্যানেল, স্বাস্থ্যমন্ত্রী রবার্ট মোরালেস এবং অন্যান্য স্থানীয় কর্তৃপক্ষ উদ্ধার অভিযান পর্যবেক্ষণ ও নিরীক্ষণের জন্য ওই স্থানে এসে পৌঁছেছিলেন।  দুর্ঘটনা শিকার হওয়া বিমানের যাত্রীদের পরিবার ও আত্মীয়-স্বজনরাও এই স্থানে জড়ো হন এবং পরে বিমানবন্দরে নিয়ে যাওয়া হয় সকলকে। 

দেশটি ২০ মে সকলা ৬ টা থেকে ১৯ মে  ১২ টা পর্যন্ত  শোকের একটি সরকারী সময় ঘোষণা করে, সরকার ও সামরিক স্থাপনাগুলির বাইরে জাতীয় পতাকা অর্ধনমীত করা হয়। 

মৃতদের চিহ্নিত করার জন্য আত্মীয়কে হাভানায় আহ্বান করা হয়।

যাত্রী এবং বিমান কর্মী

তথ্যসূত্র

বহিঃসংযোগ

২০১৮-এ বিমান দুর্ঘটনা ও ঘটনা
নারীরা হল বিস্ময়কর প্রভাবক

নারীরা হল বিস্ময়কর প্রভাবক বিষয়টি হল মনস্তাত্ত্বিক ও সমাজবিজ্ঞান বিষয়ক গবেষণার একটি উপাদান। এই ধরনের গবেষণা থেকে দেখা গিয়েছে যে, পুরুষের তুলনায় নারীর প্রতি মানুষের ইতিবাচক দৃষ্টিকোণ আছে। এই পক্ষপাতিত্ব বোধ নারীর প্রতি সাধারণ ক্ষেত্রে আবেগতাড়িত পক্ষপাতীয়ভাবে প্রতিফলিত হয়।
এই ফ্রেজটি এলাইস ইগলি এবং এন্টোনিও ম্লাডিনিক ১৯৯৪ সালে প্রথম প্রস্তাব করেন। তারা তাদের গবেষণায় দেখতে পান, গবেষণায় অংশগ্রহণ কারী নারী পুরুষ উভয়ই নারীর প্রতি ইতিবাচক দৃষ্টিকোণ পোষণ করেন।

গবেষকরা অনুমান করেছেন যে, সাধারণ জনগনের মধ্যে নারীর প্রতি এই ইতিবাচক দৃষ্টিভঙ্গির মুল কারণ হলো, নারীর সন্তান প্রতিপালনের বৈশিষ্ট্যের জন্য। এই বৈশিষ্ট্যটিকে নারীর পুরুষকে যৌনতায় প্রাধান্য দেওয়ার অংশ হিসাবে বিবেচনা করা হয়, যাকে এম্বিভ্যালেন্ট সেক্সিজম বলা হয়।

পটভূমি 
১৯৯৪ সালের গবেষণা প্রবন্ধে গবেষক এলাইস ইগকি এবং এনটনিও ম্লাডিনাক এই বিষয়ের প্রবর্তন ঘটান। সেখানে তারা নারীর বিরুদ্ধে যে কুসংস্কার সংক্রান্ত যে দৃষ্টভঙ্গীর কথা সর্বত্র বলা হয়, তার বিরুদ্ধে প্রশ্ন উথ্থাপন করেন। তারা এ সংক্রান্ত শেষতক মীমাংসা হয়নি এরকম গবেষণা দেখতে পান; যা এই পক্ষপাতের দিকে যায় (অর্থাৎ নারীর প্রতি পজেটিভ)।  তারা যুক্তরাষ্ট্রের শিক্ষার্থীদের মধ্যে হওয়া ১৯৮৯ সালে এবং ১৯৯৩ সালের গবেষণায় দেখতে পান সেখানেও নারীর প্রতি পজেটিভ দৃষ্টিকোণ পোষণ করার বিষয়টি উঠে এসেছে।

১৯৮৯ সালে পারডু বিশ্ববিদ্যালয়ের ২০৩ জন মনস্তত্বের শিক্ষার্থীকে ২০ টি দলে বিভক্ত করে প্রশ্ন করা হয়েছিল। সেখানে দেখা গিয়েছিল, নারী ও নারী স্টেরিওটাইপের প্রতি ধনাত্মক দৃষ্টিভঙ্গী উঠে এসেছিল।

১৯৯১ সালে পারডু বিশ্ববিদ্যালয়ের ৩২৪ জন শিক্ষার্থীকে ২০ টি গ্রুপে ভাগ করে নানাবিধ প্রশ্ন করা হয়েছিল। তারা নারী পুরুষের সামাজিক নানা বিষয় নিয়ে প্রশ্নোত্তর পর্বে উত্তির ফিয়েছিল। যেখানে নারীর মনোভাবকে উচ্চ র‍্যাংকে অঙ্কিত করা হয়েছিল।

In-group bias 
 লিঙ্গ পক্ষপাতের উপর একটি গবেষণা করেন, সেই গবেষণায় অংশগ্রহণকারীদের কোন লিঙ্গের মানুষ ভালো এই ধরনের সরাসরি কোনো প্রশ্ন করা হয় নি, অংশগ্রহণকারীরা পুরডু এবং রাটগার্সের ছিল। তাদের কম্পিউটারে কিছু কাজ দেওয়া হয়। সেখানে লিঙ্গভিত্তিক প্রীতিকর এবং অপ্রীতিকর বৈশিষ্ট্য দিয়ে পর্যবেক্ষণ করা হয়; কীভাবে মানুষ ভিন্ন লিঙ্গের সাথে সেগুলোকে সামঞ্জস্য করছে। এই কাজে দেখার চেষ্টা করা হয়; প্রীতিকর শব্দকে (যেমনঃ ভালো, সুখী এবং ঔজ্জ্বল্য) নারীর সাথে এবং অপ্রীতিকর শব্দ (যেমনঃ খারাপ, অসাধু, বিরক্তিকর) পুরুষের সাথে সংযুক্ত করা হচ্ছে কিনা।

এই গবেষণা থেকে দেখা গিয়েছে যে, নারী এবং পুরুষ উভয়ের নারীর প্রতি অনুকুলীয় দৃষ্টিভঙ্গী আছে। নারীর দলীয় পক্ষপাতিত্বে তা ৪.৫ গুণ শক্তিশালী।

বিতর্ক

কিছু গবেষক দাবী করেছেন "নারীরা অসাধারন" এই প্রভাবটা শুধুমাত্র তখনি প্রযোজ্য হয়; যখন নারীরা ঐতিহ্যবাহী পুরাতন লিঙ্গভিত্তিক কাজ যেমনঃ শিশু লালনপালন করে ও ঘরে গৃহিণী হিসেবে কাজ করেন।

তথ্যসূত্র

আরো পড়ুন
 Anderson, Kristin J., Modern Misogyny: Anti-Feminism in a Post-Feminist Era :  (Oxford University Press, 2014). 
  
 
 

Women and psychology
লিঙ্গ বৈষম্য
পক্ষপাতিত্ব
নারী ও মনোবিজ্ঞান
ব্রুস ডেভিসন

ব্রুস ডেভিসন (; জন্ম: ২৮ জুন ১৯৪৬) হলেন একজন মার্কিন অভিনেতা ও পরিচালক। তিনি ভীতিপ্রদ চলচ্চিত্র উইলার্ড (১৯৭১)-এ শ্রেষ্ঠাংশে অভিনয় করে পরিচিতি অর্জন করেন। তিনি লংটাইম কম্প্যানিয়ন (১৯৮৯) চলচ্চিত্রে তার কাজের জন্য প্রশংসিত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারের মনোনয়ন লাভ করেন। তিনি এক্স-মেন চলচ্চিত্র ধারাবাহিকের এক্স-মেন (২০০০) ও এক্স২ (২০০৩) চলচ্চিত্রে খলচরিত্র সিনেটর রবার্ট কেলি চরিত্রে অভিনয় করেন।

ডেভিসন ২০১০-এর দশকে ফ্রেড শেপিসির ওয়ার্ডস অ্যান্ড পিকচার্স (২০১৩) চলচ্চিত্র, দ্য ফস্টার্স (২০১৫-২০১৬) টেলিভিশন ধারাবাহিক এবং মাইলস টেলার ও অ্যানা কেন্ড্রিকের সাথে গেট আ জব (২০১৬) চলচ্চিত্রে অভিনয় করেন।

তথ্যসূত্র

বহিঃসংযোগ

 
 
 

১৯৪৬-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
পেন্সিল্‌ভেনিয়া স্টেট বিশ্ববিদ্যালয়ের প্রাক্তন শিক্ষার্থী
ফিলাডেলফিয়ার অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
ইন্ডিপেন্ডেন্ট স্পিরিট পুরস্কার বিজয়ী
মার্কিন কণ্ঠাভিনেতা
ভোল্পি কাপ বিজয়ী
মগবান ইউনিয়ন

মগবান বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
মগবান ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৪৯৪জন। এর মধ্যে ৬,৯১৩জন বৌদ্ধ, ৫৬৫জন মুসলিম, ১০জন হিন্দু, ৬জন খ্রিস্টান।

অবস্থান ও সীমানা 
রাঙ্গামাটি সদর উপজেলার দক্ষিণ-পশ্চিমাংশে মগবান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে সাপছড়ি ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও জীবতলী ইউনিয়ন; দক্ষিণে জীবতলী ইউনিয়ন ও কাপ্তাই উপজেলার কাপ্তাই ইউনিয়ন এবং পশ্চিমে কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন অবস্থিত।

প্রশাসনিক কাঠামো 
মগবান ইউনিয়ন রাঙ্গামাটি সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৬নং কামিলাছড়ি, ১০৭নং বড়াদম, ১০৮নং মানিকছড়ি এবং ১১৫নং মগবান এ ৪টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
মগবান ইউনিয়নের সাক্ষরতার হার ৩৭.৩৯%। এ ইউনিয়নে ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 তঞ্চঙ্গ্যাপাড়া এসইএসডিপি মডেল উচ্চ বিদ্যালয়
 বড়াদম সুরাবালা স্মৃতি বিদ্যাপীঠ

প্রাথমিক বিদ্যালয়
 ঈশ্বরচন্দ্র দেওয়ান পাড়া সরকারি প্রাথমিক বিদ্যালয়
 কেরেট কাটা পাড়া অমর কুমার কার্বারী রেজিষ্টার্ড বেসরকারি প্রাথমিক বিদ্যালয়
 গবঘোনা বেসরকারি প্রাথমিক বিদ্যালয়
 গরগজ্যাছড়ি সরকারি প্রাথমিক বিদ্যালয়
 গোলাছড়ি সরকারি প্রাথমিক বিদ্যালয়
 ডলুছড়ি সরকারি প্রাথমিক বিদ্যালয়
 দীঘলছড়ি সরকারি প্রাথমিক বিদ্যালয়
 ধনপাতা মুখ সরকারি প্রাথমিক বিদ্যালয়
 বড়াদম সরকারি প্রাথমিক বিদ্যালয়
 বেচারাম কার্বারী পাড়া রেজিস্টার্ড বেসরকারি প্রাথমিক বিদ্যালয়
 যগোনাছড়ি সরকারি প্রাথমিক বিদ্যালয়
 লালমোহন কার্বারী পাড়া সরকারি প্রাথমিক বিদ্যালয়
 হাজাছড়ি মার্মা পাড়া রেজিষ্টার্ড বেসরকারি প্রাথমিক বিদ্যালয়

যোগাযোগ ব্যবস্থা 
মগবান ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ।
সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।

খাল ও নদী 
মগবান ইউনিয়নের মধ্যাংশ জুড়ে রয়েছে কাপ্তাই হ্রদ।

হাট-বাজার 
মগবান ইউনিয়নের প্রধান হাট-বাজার হল ধনপাতা মুখ নতুন বাজার।

দর্শনীয় স্থান 
 শ্রদ্ধেয় বনভান্তের জন্ম স্থান মোরঘোনায় স্মৃতি স্তম্ভ ও স্মৃতি মন্দির
 রাম পাহাড়

উল্লেখযোগ্য ব্যক্তিত্ব 
 বিনয় কুমার দেওয়ান
 গৌতম দেওয়ান

জনপ্রতিনিধি 
 বর্তমান চেয়ারম্যান: বিশ্বজিত চাকমা

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
সমকামী উভকামী ও রুপান্তরকামীদের ২০০২ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"

পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০২ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।

ঘটনাক্রম
 সুইডেন সমকামী দম্পতির দত্তকে নেওয়াকে বৈধ করেন।
 যুক্তরাষ্ট্রের নিউ ইয়র্ক রাজ্য প্রাইভেট সেক্টরে যৌন অভিমুখিতা নিয়ে বৈষম্য করাকে নিষিদ্ধ করে।
 আলাস্কার সরকার টনি নৌলস প্রাদেশিক আইন জারীর মাধ্যমে পাবলিক সেক্টরে যৌন অভিমুখিতা নিয়ে বৈষম্য করাকে নিষিদ্ধ করে।

এপ্রিল
 ২৮ – প্রজাতন্ত্রী চীনে সমকামিতাকে সমকামিতাকে অপরাধের তালিকা থেকে বহির্ভুত করা হয়।

May
 ৬ – সবার সম্মুখে ডাচ রাজনীতিবিদ পিম ফরটুনকে ভলকার্ট ভ্যান ডার গ্রাফ হত্যা করেন।
 10 – মার্ক হল বনাম দুরহারম ক্যাথলিক বিদ্যালয়ে কানাডীয় গে কিশোর বিদ্যালয়ের একটি হুকুম বাতিল করে। এর মাধ্যমে সে তার ছেলে প্রেমিককে প্রম বা নৃত্য অনুষ্ঠানে আনতে সমর্থ হয়।

জুলাই
 ২৫ – দক্ষিণ আফ্রিকা বনাম স্যাচওয়াল মামলায় দক্ষিণ আফ্রিকার সাংবিধানিক আদালত রুল জারীতে বলেন, সমলিঙ্গের দম্পতি; বিষমকামী দম্পতির ন্যায় আর্থিক সুবিধা পাওয়ার অধিকার রাখে।

সেপ্টেম্বর
 ১০– ডু টোইট বনাম মন্ত্রণালয়ের কেসে আফ্রিকার সাংবিধানিক আদালত সমকামী দম্পতিকে যুগ্নভাবে সন্তান দত্তক নেওয়ার অধিকার দেন।
 ২২ – সুইজারল্যান্ডে জুরিচের ৬৩ শতাংশ ভোটার সমকামী দম্পতির বিবাহের পক্ষে ভোট প্রদান করেন।

আরও দেখুন

এলজিবিটি ইতিহাসের কালসীমা 
দেশ বা অঞ্চল অনুযায়ী সমকামী অধিকার 
এলজিবিটি সামাজিক আন্দোলন

তথ্যসূত্র

বছর অনুযায়ী এলজিবিটিকিউ অধিকার
হিন্দি রুশী ভাই ভাই

হিন্দি রুশী ভাই ভাই (; ; পরের শব্দগুলির ভুল বানান হতে পারে ("ফাই ফাই")- "ভারতীয় এবং রুশ ভাই") একটি সোভিয়েত রাশিয়ার সময়কালীন রাজনৈতিক স্লোগান, যেটি ১৯৫০-১৯৮০ সালে ভারতেও ব্যবহৃত হয় এবং আনুষ্ঠানিকভাবে উভয় দেশের মধ্যে প্রচার করা হয়। ২৫ শে নভেম্বর, ১৯৫৫ সালে বেঙ্গালোরে একটি সভায় নিকিতা ক্রুশ্চেভ ঘোষণা করেন।

এর আগেও ভারতে অনেকটা এরকম স্লোগান ছিল: "হিন্দি চীনি ভাই ভাই" () যা ১৯৫৪-১৯৬২ ভারতের শান্তিপূর্ণ সম্পর্কের সময় ভারতীয় ও চীনাদের মধ্যে ভ্রাতৃত্বের কথা ঘোষণা করে ("পঞ্চ শিলা"); ১৯৬২ সালে, চীন-ভারত যুদ্ধের সময় যা শেষ হয়ে যায়। ইউএসএসআর-এ, ১৯৪৯ সালের গান "মস্কো-বেইজিং" থেকে একটি স্লোগান ছিল "রুশ এবং চীনা চিরতরের ভাই ভাই" যা খ্রুষ্যাভের শাসনকালেও মেয়াদ শেষ হয়ে গিয়েছিল।

স্লোগানটি সোভিয়েত সাহিত্য, বিশেষত ল্যাজার লঘিন এবং অনুরূপ চলচ্চিত্রের বই "ওল্ড ম্যান হটবারচ"-এ ব্যবহৃত হয়। এছাড়াও এটি একটি বইয়ে উল্লিখিত হয় "বি প্রিপেইয়াড, ইয়উর মেজেসটি" লেভ কাসিল দ্বারা লিখিত। সোভিয়েতের সময় পরও ব্যবহার করা হয়, বিশেষ করে ১৯৯১ সালে এলডার রিয়াজানোভের প্রমিসড হেভেনের মাধ্যমে।

হিন্দি ভাষার "ভাই" শব্দের মানে "ভাই" এবং  রুশ শব্দ ( "ব্র্যাট" এবং উভয় সংস্কৃত শব্দ bhrā́tṛ (भ्रातृ)) থেকে উদ্ভূত) এর সাথে মিল আছে। অন্যান্য ইন্দো-ইউরোপীয় ভাষাগুলিতেও প্রতীয়মান হয়: ইংরেজি ভাষায় (), লাতিন ভাষায় (), গ্রিক ভাষায় ()।

তথ্যসূত্র 

ভারতের ইতিহাস
হিন্দি শব্দ ও বাক্যাংশ
১৯৫৫-এ ভারত
অবধি ভাষা

অবধি (দেবনাগরী:अवधी ) মূলত উত্তরপ্রদেশ রাজ্যের অবধ অঞ্চল এবং নেপালের তরাই অঞ্চলের একটি ইন্দো-আর্য ভাষা। অবধি ভাষা জর্জ অব্রাহাম গ্রিয়ারসন দ্বারা পূরবী হিন্দি হিসেবে শ্রেণিবদ্ধ ছিল, যিনি ভারতের ভাষাতত্ত্ব জরিপ পরিচালনা করেন।

সাহিত্য 
অবধি ভাষায় গুরুত্বপূর্ণ সাহিত্য কাজগুলি মাওলানা দাত্তের 'কান্দায়ন, মালিক মোহাম্মদ জেসি'র রচিত পদ্মাবত (১৫৪০ খ্রিস্টাব্দ), তুলিদাসের (১৫৭৫ খ্রিস্টাব্দ) রামচরিত্রামৃত এবং হনুমান চালিশা, কবির বা বিজাকের রচিত "দোহে", ১৭৫৭ সালে নুর মুহাম্মদ দ্বারা ইন্দ্রাবতী এবং কবি সুর-এর রচনাগুলি।

ভৌগোলিক বন্টন 

অবধি ভাষা প্রধানত মধ্য উত্তর প্রদেশের অবধ অঞ্চল এবং বাহরাইচ, এলাহাবাদ, বারাবানী, গন্ডা, ফৈয়েজাবাদ এবং লখনৌ শহরের কথা বলে।  প্রতাপগড়, সুলতানপুর, জয়নপুর, বাস্টি জেলার মানুষ অওয়াধি ভাষায় কথা বলে।

অবধি ভাষা ফিজিতে ভারতীয়দের জন্য একটি সংযোগকারী ভাষা হিসাবে কথা বলা হয়। ফিজি হিন্দি একটি পুরনো অবধি উপভাষা যা অন্য ভারতীয় উপভাষার দ্বারা প্রভাবিত ছিল, কিন্তু অবধির অধিকাংশ ব্যাকরণগত বৈশিষ্ট্যই ধরে রেখেছে। এটি নিউজিল্যান্ড, অস্ট্রেলিয়া, যুক্তরাষ্ট্র ও কানাডা, ফিজিতে প্রায় ৪,৬০,০০০ জন এবং বিভিন্ন সম্প্রদায়ের মানুষের দ্বারা কথিত হয়।

জনপ্রিয় সংস্কৃতি 
২০০০ সালের মাঝামাঝি পর্যন্ত হিন্দি চলচ্চিত্রে গ্রাম্য ভাষা এবং কম শিক্ষিত লোকজনের ভাষা হিসেবে ব্যবহৃত হয়েছে অওয়াধি ভাষা। এই ভাষা দুটি চলচ্চিত্রে ব্যবহার করা হয়েছিল বেশি মাত্রায় - গঙ্গা যমুনা, যা ভজপুরী সিনেমা ও লাগান। লাগান ছবিতে ব্রজ ভাষার সঙ্গে অবধি ভাষা ব্যবহার করা হয়েছিল খুব কম মাত্রায়। 'অবধি' খুব সহজে হিন্দি ভাষার সঙ্গে যুক্ত হতে পাড়ে। এটি ১৯৮৬ সালে ভারতীয় মহাকাব্য টেলিভিশন সিরিজ রামায়ণে সল্প পরিমাণে এবং অন্যান্য চরিত্রের ভাষা হিসাবে ব্যবহৃত হয়।

টেলিভিশনের ধারাবাহিকতায়, অমিতাভ বচ্চন, অবধি ভাষায় তাঁর সংলাপের কিছু অংশে বলে ছিলেন, যা সমালোচকদের দ্বারা প্রশংসা পায়। হিন্দুস্তান টাইমস অনুসারে:

তথ্যসূত্র

বহিঃসংযোগ 

 Entry for Awadhi at SIL International

ভারতের ভাষা
হিন্দি ভাষাসমূহ
কেন্দ্রীয় ইন্দো-আর্য ভাষাসমূহ
ফিজির ভাষা
দেবনাগরী লিপিতে লেখা ভাষা
নাজি আল-আলী

নাজি সালিম হুসাইন আল-আলী ( ; জন্ম আনু.১৯৩৮– ২৯ আগস্ট ১৯৮৭) ছিলেন একজন ফিলিস্তিনি কার্টুনিস্ট ও আরব ভূখণ্ডে ইসরাইলি দখলদারিত্বের বিরুদ্ধে রাজনৈতিক সমালোচনাকারী। তাকে আরব বিশ্বের শ্রেষ্ঠ কার্টুনিস্ট বলে মনে করা হয়।

হান্দালা
হান্দালা () হলো নাজি আলী কৃত সৃষ্ট সর্বশ্রেষ্ঠ ও বিখ্যাত চিত্রকর্ম।

তথ্যসূত্র

ফিলিস্তিনি মুসলিম
২০শ শতাব্দীর সাংবাদিক
১৯৩০-এর দশকে জন্ম
১৯৮৭-এ মৃত্যু
২০শ শতাব্দীর শিল্পী
লন্ডনে খুন হওয়া ব্যক্তি
ফিলিস্তিনি উদ্বাস্তু
ফিলিস্তিনি সাংবাদিক
এডওয়ার্ড ইয়াং

এডওয়ার্ড ইয়াং (; ৬ নভেম্বর ১৯৪৭ - ২৯ জুন ২০০৭) ছিলেন একজন তাইওয়ানীয় চলচ্চিত্র নির্মাতা। ইয়াং তার সমসাময়িক লেখক-পরিচালক হো সিয়াও-সিয়েন ও সাই মিং-লিয়াংদের সাথে তাইওয়ানীয় নব কল্লোল ও তাইওয়ানীয় চলচ্চিত্র শিল্পের প্রধানতম চলচ্চিত্র নির্মাতাদের একজন। তার চলচ্চিত্রগুলোতে দ্বিধা, উদ্বেগ, ও সামাজিক রূপান্তরের সৌন্দর্য প্রকাশ পেয়েছে। তিনি ২০০০ সালে ই ই চলচ্চিত্র পরিচালনার জন্য শ্রেষ্ঠ পরিচালক হিসেবে কান চলচ্চিত্র উৎসব পুরস্কার অর্জন করেন।

চলচ্চিত্র তালিকা 
 গুয়াং ইন দে গু শিন (১৯৮২)
 হাইতান দে ইতিয়েঁ (১৯৮৩)
 তাইপে স্টোরি (১৯৮৫)
 কংবু ফেন জি (১৯৮৬)
 গু লিং জিয়ে শাওনিয়েঁ শারেন শিজিয়েঁ (১৯৯১)
 দুলি সিদাই (১৯৯৪)
 মাহজং (১৯৯৬)
 ই ই (২০০০)

তথ্যসূত্র

বহিঃসংযোগ 

 
 

১৯৪৭-এ জন্ম
২০০৭-এ মৃত্যু
ওয়েস্টউড ভিলেজ মেমোরিয়াল পার্কে সমাহিত
ক্যালিফোর্নিয়ায় ক্যান্সারে মৃত্যু
চীনা চলচ্চিত্র পরিচালক
তাইওয়ানীয় চলচ্চিত্র পরিচালক
জাতীয় চিয়াও তুং বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে তাইওয়ানীয় অভিবাসী
সাংহাইয়ের চলচ্চিত্র পরিচালক
হাকা বংশোদ্ভূত তাইওয়ানীয় ব্যক্তি
মলাশয়ের ক্যান্সারে মৃত্যু
তাইওয়ানি চলচ্চিত্র পরিচালক
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
লেসলি ব্রাউন

লেসলি সু ব্রাউন (; জন্ম: ২৯ জুন ১৯৫৭ হলেন একজন মার্কিন প্রিমা বেলেরিনা ও অভিনেত্রী। তিনি ১৯৮৬ থেকে ১৯৯৩ সাল পর্যন্ত নিউ ইয়র্ক সিটির আমেরিকান বেলে থিয়েটার কোম্পানির প্রধান নৃত্যশিল্পী ছিলেন। ১৯৭৭ সালে দ্য টার্নিং পয়েন্ট চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
লেসলি সু ব্রাউন ১৯৫৭ সালের ২৯শে জুন নিউ ইয়র্ক অঙ্গরাজ্যের নিউ ইয়র্ক সিটিতে এক নৃত্যশিল্পী পরিবারে জন্মগ্রহণ করেন। তার মাতা ইসাবেল মিরো ব্রাউন ও পিতা কেলি কিংম্যান ব্রাউন (১৯২৮-১৯৮১) দুজনেই নৃত্যশিল্পী ছিলেন। তার মাতামহীর সু ব্রাউন ছিলেন মিসিসিপির একজন সম্মানিত নৃত্য শিক্ষক। তার নামানুসারেই ব্রাউনের মধ্যনাম সু রাখা হয়।

কর্মজীবন

নৃত্য
১৯৭৬ সালে তিনি আমেরিকান বেলে থিয়েটার কোম্পানিতে সলোইস্ট হিসেবে যোগ দেন। ১৯৮৫ সালে তিনি ওয়াশিংটনে কেনেথ ম্যাকমিলানের রোমিও অ্যান্ড জুলিয়েট-এ জুলিয়েট চরিত্রে নৃত্য পরিবেশন করেন। ১৯৮৬ সালে প্রধান নৃত্যশিল্পী হয়ে ওঠেন। তিনি ১৯৯৩ সালে এই কোম্পানি থেকে অবসর নেন। পরবর্তীতে তিনি অতিথি ভূমিকায় কাজ করেন। তিনি নৃত্য পরিচালনা ও নৃত্য শিক্ষাদানের সাথেও জড়িত হন। ১৯৯৭ সালে তিনি নিউ ইয়র্ক সিটি ড্যান্স অ্যালিয়েন্সের পক্ষ থেকে অনন্য অবদানের পুরস্কার লাভ করেন।

অভিনয়
১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস দ্য টার্নিং পয়েন্ট চলচ্চিত্র নির্মাণ করেন। মূলত অভিনেত্রী গেলসি কার্কল্যাণ্ডের লেসলি চরিত্রে অভিনয়ের কথা থাকলেও পরে কার্কল্যাণ্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র নিজিন্‌স্কি (১৯৮০) ও ড্যান্সারস (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। দ্য রেড সুজ মঞ্চনাটক দিয়ে তার ব্রডওয়ে মঞ্চে অভিষেক হয়।

তথ্যসূত্র

বহিঃসংযোগ
 
 

১৯৫৭-এ জন্ম
জীবিত ব্যক্তি
নিউ ইয়র্ক সিটির নৃত্যশিল্পী
মার্কিন চলচ্চিত্র অভিনেত্রী
মার্কিন মহিলা নৃত্যশিল্পী
২১শ শতাব্দীর মার্কিন নারী